《灯夕王日都招集跨龙山斋》
明代·赵焞夫

紫翠台临宛削成，春筵迟我此宵情。鳌灯海上连三岛，渔篴波间弄一声。

暖入玉壶冰渐解，香生兰渚酒初倾。倚阑恍挟飞仙辈，畅饮中天对月明。

作者简介：赵焞夫（一五七八—一六六八？），字裕子。番禺人，一作从化人。明思宗崇祯间诸生。著有《草亭稿》。清陈伯陶编《胜朝粤东遗民录》卷一有传。